31986D0474
L 279/55
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 септември 1986 година
относно проверките на място, извършвани в рамките на на вноса на животни от едрия рогат добитък и свине, и на прясно месо от трети страни
(86/474/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък и свине, и на прясно месо от трети страни (1), последно изменена с Регламент (ЕИО) № 3768/85 (2), и по-специално член 5 от нея,
като взе предвид Директива 77/96/ЕИО на Съвета от 21 декември 1976 г. относно изследванията за трихини (trichinella spiralis) при вноса от трети страни на прясно месо от домашни свине (3), последно изменена с Регламент (ЕИО) № 3768/85, и по-специално член 6 от нея,
като има предвид, че с Решение 83/196/ЕИО от 8 април 1983 г. относно проверките на място, извършвани в рамките на вноса на животни от едрия рогат добитък и свине, и на прясно месо от трети страни (4), Комисията временно определи условията за проверките на Общността; като има предвид, че в светлината на задоволителния опит, натрупан по време на проверките на място, е препоръчително да се определят окончателно методи за контрол;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Под ръководството на Комисията, ветеринарни експерти от държавите-членки и Комисията извършват ветеринарни проверки на място, за да проверят дали се прилагат на практика разпоредбите на Директива 72/462/ЕИО, и по-специално член 3, параграф 2 от нея. Тези проверки се провеждат на всеки три години във всяка страна, фигурираща в списъка, изготвен в съответствие с член 3, параграф 1 от горепосочената директива.
Ако все пак причини от ветеринарно-санитарен характер го оправдават, Комисията може, след консултации с държавите-членки в рамките на Постоянния ветеринарен комитет, да отложи или да изтегли по-рано някои проверки или да проведе допълнителни проверки.
2. Ветеринарни експерти от държавите-членки и Комисията извършват, под ръководството на Комисията, ветеринарно-санитарна проверка в съответната държава или държави преди предложение за решение за допълване на списъка, изготвен съгласно член 3, параграф 1 от Директива 72/462/ЕИО да бъде представено на Постоянния ветеринарен комитет.
3. По специална молба на държава-членка, ветеринарни експерти от държавите-членки и Комисията могат да извършат, под ръководството на Комисията, ветеринарно-санитарна проверка в съответната държава или държави преди представяне на Постоянния ветеринарен комитет на предложение за решение:
-
за изменение на списъка, изготвен съгласно член 3, параграф 1 от Директива 72/462/ЕИО;
-
за разрешаване на възобновяване на вноса на животни или прясно месо в съответствие с член 28, параграф 4 от Директива 72/462/ЕИО;
-
относно мерките, които да бъдат приети, ако установеното, по време на ветеринарно-санитарната проверка при вноса на говеда или свине съгласно член 12, или на прясно месо съгласно членове 23 и 24 от Директива 72/462/ЕИО, или някоя друга информация, доведена до знанието на Комисията, показват, че разпоредбите на горепосочената директива или мерките за прилагането ѝ не са били спазени, или пораждат съмнения дали трябва да бъде продължено действието на одобрението.
Член 2
1. Под ръководството на Комисията, ветеринарни експерти на държавите-членки и Комисията провеждат санитарни проверки на място, за да проверят дали се спазват на практика разпоредбите на Директива 72/462/ЕИО, и по-специално член 4, параграфи 2 и 3 от нея и на Директива 77/96/ЕИО. Тези проверки се провеждат най-малко веднъж годишно във всички кланици, всички транжорни и всички хладилни складовер, разположени извън кланица или транжорна, присъстващи в един от списъците, изготвени съгласно член 4, параграф 1 от Директива 72/462/ЕИО или член 4 от Директива 77/96/ЕИО.
Ако все пак здравни причини оправдават това, Комисията може, след консултации с държавите-членки в рамките на Постоянния ветеринарен комитет,
-
да отложи или изтегли по-рано някои проверки, или да извърши допълнителни проверки;
-
да замени тези системни проверки с проверки за вземане на проби.
2. Ветеринарни експерти от държавите-членки и Комисията под ръководството на Комисията подлагат съответното предприятие или предприятия на санитарна проверка на място преди на Постоянния ветеринарен комитет да бъде представено предложение за решение за допълване на един от списъците, изготвени съгласно член 4, параграф 1 от Директива 72/462/ЕИО или член 4 от Директива 77/96/ЕИО.
3. По специална молба на дадена държава-членка, ветеринарни експерти от държавите-членки и Комисията могат, под ръководството на Комисията, да подложат въпросното предприятие или предприятия на санитарна проверка на място преди да представят на Постоянния ветеринарен комитет предложение за решение:
-
за изменение на един от списъците, изготвени съгласно член 4, параграф 1 от Директива 72/462/ЕИО, или член 4 от Директива 77/96/ЕИО;
-
относно мерките, които да бъдат взети, ако установеното по време на санитарната проверка при вноса съгласно член 24 от Директива 72/462/ЕИО, или някоя друга информация, достигнала до знанието на Комисията, показват, че разпоредбите на Директиви 72/462/ЕИО и 77/96/ЕИО или разпоредби за прилагането им, не се спазват и възникват съмнения дали трябва да бъде продължено действието на одобрението.
Член 3
Във всеки случай, след консултации с държавите-членки, ако е необходимо, Комисията определя броя и квалификацията на ветеринарните експерти, които назначава за извършване на проверките, посочени в членове 1, 2 и 4. Поне един експерт от държава-членка участва в командировки, предприети за извършване на проверките, предвидени в членове 1, 2 и член 4, параграф 2.
Член 4
1. Проверките, предвидени в членове 1 и 2, могат да бъдат извършени от ветеринарни експерти, изпратени на място за максимален период от три години.
2. Поне веднъж годишно те се подпомагат от други ветеринарни експерти при извършване на известна част от горепосочените проверки.
Член 5
1. Ветеринарните експерти от държавите-членки, които са назначени от Комисията съгласно трета алинея на член 5 от Директива 72/462/ЕИО, действат под ръководството на Комисията. Те не могат в никакъв случай да ползват за лични цели информация, получена по време на проверките, или да разкриват тази информация пред което и да е лице освен компетентните служби.
2. Ветеринарните експерти от държавите-членки получават пътни и дневни разноски от Комисията съгласно правилата за възстановяване на пътни и дневни разноски, понесени от лица извън Комисията, ангажирани от Комисията да действат като експерти.
Член 6
Комисията уведомява държавите-членки с писмени доклади в рамките на Постоянния ветеринарен комитет за резултатите от проверките, по-специално когато те сочат, че списъкът или списъците, посочени в член 3, параграф 1 и член 4, параграф 1 от Директива 72/462/ЕИО и член 4, параграф 2 от Директива 77/96/ЕИО трябва да бъдат допълнени или изменени съгласно процедурата, предвидена в член 30 от Директива 72/462/ЕИО.
В неотложни случаи държавите-членки може също да бъдат информирани устно или чрез телекс.
Член 7
Настоящото решение ще бъде преразгледано до 1 януари 1992 г.
Член 8
Адресати на настоящото решение са държавите-членки.
Съставено в Брюксел на 11 септември 1986 година.